EkBass/fiwiki-20250220-pages-articles huggingface dataset:
Roger Francis Crispian Hollis

Roger Francis Crispian Hollis (s. 17. marraskuuta 1936 Bristol) on brittiläinen roomalaiskatolinen piispa. Hänet vihittiin papiksi Cliftonin hiippakuntaan 11. heinäkuuta 1965 ja nimitettiin Birminghamin arkkihiippakunnan vihkipiispaksi sekä Cincarin titulaaripiispaksi 13. helmikuuta 1987. Piispaksi vihkiminen seurasi 5. toukokuuta. Pääkonsekraattorina toimi Maurice Noël Léon Couve de Murville, jota avustivat Joseph Gray ja Mervyn Alban Alexander.Catholic-Hierarchy.org: Bshop Roger Francis Crispian Hollis Hollis sai 6. joulukuuta 1988 nimityksen Portsmouthin piispaksi, jona hän toimi, kunnes jäi eläkkeelle 11. heinäkuuta 2012. == Lähteet == Luokka:Brittiläiset piispat Luokka:Katoliset piispat Luokka:Vuonna 1936 syntyneet Luokka:Elävät henkilöt
Pietro Paolo Tosi

Pietro Paolo Tosi (29. kesäkuuta 1714 Jesi – 31. maaliskuuta 1800) oli italialainen roomalaiskatolinen piispa. Hänet vihittiin papiksi 5. huhtikuuta 1738 ja nimitettiin Ferentinon hiippakunnan johtoon 16. syyskuuta 1754. Piispaksi vihkiminen seurasi 29. syyskuuta. Pääkonsekraattorina toimi Giuseppe Maria Feroni. Tosi kuoli 85-vuotiaana virassa.Catholic-Hierarchy.org: Bishop Pietro Paolo Tosi == Lähteet == Luokka:Italialaiset piispat Luokka:Katoliset piispat Luokka:Vuonna 1714 syntyneet Luokka:Vuonna 1800 kuolleet
Tähtihyasintit

Tähtihyasintit (Camassia) on suku, johon kuuluu sini- tai valkokukkaisia sipulikasveja.Monivuotiset kasvit Maatiaisen siemenluettelo, s. 9. Sukuun kuuluu kuusi lajia. Ne ovat kotoisin Pohjois-Amerikan reheviltä niityiltä. Sinitähtihyasintin (Camassia quamash) sipuleita on käytetty ruoaksi. Nykyisin tähtihyasintteja kasvatetaan koristekasveina.Camassia leichtlinii Royal Horticultural Society. == Lajit == Lajit:ITIS: Camassia * Camassia angusta * Camassia cusickii – oregonintähtihyasintti * Camassia howellii * Camassia leichtlinii – isotähtihyasintti * Camassia quamash – sinitähtihyasintti * Camassia scilloides == Lähteet == == Aiheesta muualla == * Finto: Kassu – Kasvien suomenkieliset nimet: Camassia * Suomen Lajitietokeskus: Tähtihyasintit – Camassia Luokka:Parsakasvit
Sky News

Sky News on brittiläinen ympärivuorokautinen uutiskanava, jonka omistaa maksutelevisioyhtiö Sky Group. Kanava aloitti lähetyksensä 5. helmikuuta 1989. Kanava on vapaasti katsottavissa ympäri Britanniaa, ja sitä voi katsoa suoratoistona myös kanavan omilla sivuilla sekä mm. YouTuben ja Apple TV:n välityksellä. Tv-kanavan lisäksi se operoi Sky News Radiota, joka toimittaa uutisia useille kaupallisille radioasemille Britanniassa. == Muut kanavat == Brittiläisen kanavan lisäksi Sky News -brändin alla toimii kaksi muuta kanavaa; Sky News Arabia, jonka Sky omistaa yhdessä Abu Dhabi Media Investment Corporationin kanssa, ja Sky News Australia, joka ei tosin enää ole Sky-yhtiön omistuksessa, vaan kuuluu News Corp Australiaan. == Aiheesta muualla == *Kanavan kotisivut Luokka:Brittiläiset televisiokanavat Luokka:Vuonna 1989 perustetut televisiokanavat
Walt Frazier

Walter ”Clyde” Frazier (s. 29. maaliskuuta 1945 Atlanta) on yhdysvaltalainen koripalloilija, joka pelasi valtaosan peliurastaan New York Knicksissä. Frazier oli yksi 1960–1970-lukujen parhaista pelintekijöistä NBA:ssa johdattaen Knicksin kahteen mestaruuteen vuosina 1970 ja 1973. Hänet valittiin Basketball Hall of Fameen vuonna 1987. Yhdeksänlapsisen perheen esikoisena syntynyt Frazier oli juniorina monipuolinen urheilija pelaten koripallon lisäksi myös amerikkalaista jalkapalloa koulujoukkueensa pelinrakentajana ja baseballia siepparina. Frazier sai yliopistostipendin sekä amerikkalaiseen jalkapalloon että koripalloon ja valitsi koripallouran Southern Illinoisin yliopistossa. Menestyksekkään yliopistouran jälkeen New York Knicks varasi Frazierin NBA:han vuoden 1967 varaustilaisuudessa viidennellä vuorolla. Debyyttikaudellaan Frazier valittiin liigan tulokastähdistöön. Kymmenen Knicksissä pelaamansa kauden aikana Frazier voitti kaksi liigamestaruutta, valittiin seitsemän kertaa NBA:n tähdistöotteluun, neljästi liigan ykköstähdistöön, kahdesti kakkostähdistöön ja seitsemästi parhaista puolustuspelaajista koottuun kentälliseen. Siirtyessään kesällä 1977 Cleveland Cavaliersiin Frazier oli rikkonut Knicksissä monia seuraennätyksiä muun muassa pelattuaan joukkueessa 759 ottelua, tehden 14 617 pistettä ja antaen 4 791 koriin johtanutta syöttöä. Patrick Ewing rikkoi myöhemmin monet näistä ennätyksistä, mutta syöttötilastossa Frazier on edelleen kaikkien aikojen ykkönen. Frazier oli myös erityisen vahva pallonriistoissa, mutta niitä alettiin tilastoida NBA:ssa vasta kaudesta 1973–1974 lähtien. Kolmen Cleveland-kauden jälkeen Frazier lopetti uransa vuonna 1980. Uransa päätyttyä hän on toiminut televisiokommentaattorina ja maaliskuussa 2012 hän avasi nimeään kantavan ravintolan Manhattanin Hell’s Kitchenissä. == Lähteet == Luokka:Yhdysvaltalaiset koripalloilijat Luokka:Vuonna 1945 syntyneet Luokka:Elävät henkilöt
TVA (televisiokanava Kanadassa)

TVA on Kanadassa toimiva kaupallinen televisiokanava, joka palvelee ranskankielisiä quebeckiläisiä. Sen omistaa Groupe TVA Inc., joka on Québecor Médian tytäryhtiö. TVA:n uskotaan olevan lyhennys sanoista Téléviseurs associés tai Télédiffuseurs associés, riippuen lähteestä. Molemmat voidaan karkeasti kääntää suomeksi Yhdistyneet televisioyhtiöt. Kanavan pääkonttori sijaitsee Montrealissa, ja se omistaa pienempiä tv-asemia muualla Quebecissä. Kanavan lähetykset näkyvät kaapeli-tv:ssä muullakin Kanadassa ja myös Yhdysvalloissa New Yorkin pohjoisosissa ja Uudessa-Englannissa. == Rinnakkaiskanavat == Groupe TVA:han kuuluu pääkanavan lisäksi myös useita erikoiskanavia, joita ovat *addikTV *Évasion *Canal Indigo *Le Canal Nouvelles *CASA *MOI&cie; *Prise 2 *TVA Sports *Yoopa Kanavaryppääseen kuuluivat aiemmin myös englanninkielinen uutiskanava Sun News Network, joka lopetti lähetyksensä helmikuussa 2015, ja talousuutisia lähettänyt ranskankielinen Argent, joka lopetti lähetyksensä huhtikuussa 2016. ==Entiset logot== Tiedosto:TVA first logo 1971.jpg|1971 - 1974 Tiedosto:Logo réseau TVA années 70-80.gif|1974 - 1984 Tiedosto:Tva logo 1985 1990.jpg|1984 - syyskuu 1990 File:TVA-Logo.svg |syyskuu 1990 - 29. marraskuuta 2012 File:Tva quebec logo detail.png|29. marraskuuta 2012 - 11. marraskuuta 2020 == Aiheesta muualla == *Kanavan sivustot *Groupe TVA Luokka:Kanadalaiset televisioyhtiöt Luokka:Kanadalaiset televisiokanavat Luokka:Ranskankieliset televisiokanavat Luokka:Vuonna 1971 perustetut televisiokanavat
Euroopan unionin viralliset kielet

Euroopan unionin virallisia kieliä ovat == Viralliset kielet == Kieli Viralliset kielet (de jure tai de facto) Vuodesta bulgaria 2007 englanti 1973 espanja 1986 hollanti 1958 iiri 2007 italia 1958 kreikka 1981 kroatia 2013 latvia 2004 liettua 2004 malta 2004 portugali 1986 puola 2004 ranska 1958 romania 2007 ruotsi 1995 saksa 1958 slovakki 2004 sloveeni 2004 suomi 1995 tanska 1973 tšekki 2004 unkari 2004 viro 2004 == Katso myös == * Euroopan unionin elinten käännöskeskus == Lähteet == == Aiheesta muualla == *Euroopan komissio: Viralliset EU-kielet *http://www.kotikielenseura.fi/virittaja/hakemistot/jutut/2003_608.pdf (Yhteisökielestä käsitteenä) Luokka:Euroopan unioni Luokka:Euroopan kielet Luokka:Luettelot kielistä
Book Studio

Book Studio oli vuosina 1977–2005 toiminut suomalainen kirjankustantamo. Se oli keskittynyt julkaisemaan rikos-, sota- ja jännityskirjallisuutta pokkareina. Kustantamo julkaisi 1980- ja 1990-luvuilla muun muassa Stephen Kingin, Dean Koontzin ja Sven Hasselin tuotantoa. Book Studion perusti hyvinkääläinen toimittaja Kari Lindgren. Vuonna 2001 hän myi kustantamon Gummerukselle, johon se yhdistettiin neljä vuotta myöhemmin. Suomen dekkariseura myönsi Book Studiolle Vuoden johtolanka -palkinnon vuonna 1995.Kotimaiset kustantajat verkossa Samana vuonna yhtiö sai Kirjakauppaliiton Vuoden kustantaja -palkinnon.Kirjakauppaliitto ==Lähteet== *Kari Lindgrenin muistokirjoitus ===Viitteet=== Luokka:Entiset suomalaiset kirjankustantamot
Blowpipe (ohjus)

thumb|right|Kuvan Blowpipe kanadalais-miehityksin, jotka suojautuneet ns. ABC- varustuksella. Blowpipe () oli brittiläisvalmisteinen olkapäältä ammuttava ilmatorjuntaohjus eli MANPADS tai MPADS. Blowpipen erikoisuus oli sen niin kutsuttu ”joystick”-tyyppinen ohjaus. Siinä ampujan tuli säilyttää näköyhteys maaliin koko ohjuksen lentoajan. Menettelytapa teki ohjustyypin tuhoamisen mahdollisuuden pienemmäksi kuin muilla vastaavilla järjestelyillä mm. Falklandin sodan aikana. Blowpipeä käytti Yhdistynyt kuningaskunta vuosina 1975–85.Lappi: s. 227 ==Lähteet== * Lappi, Ahti: Ilmatorjunta kylmässä sodassa. Ilmatorjuntasäätiö, 2003. ISBN 951-95594-4-2 ===Viitteet=== Luokka:Brittiläiset ohjukset Luokka:Lähi-ilmatorjuntaohjukset
Kristen Schaal

Kristen Schaal (s. 24. tammikuuta 1978 Longmont, Colorado) on yhdysvaltalainen näyttelijä. Hän on esiintynyt muun muassa televisiosarjoissa Flight of the Conchords ja The Last Man on Earth sekä äänirooleissa animaatiosarjoissa Bob’s Burgers ja Gravity Falls. Schaal on myös ääninäytellyt useita hahmoja animaatiosarjassa BoJack Horseman ja oli ehdolla Primetime Emmy -palkinnolle Outstanding Character Voice-Over Performancelle äänestään Sarah Lynnille. https://m.emmys.com/bios/kristen-schaal == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1978 syntyneet Luokka:Elävät henkilöt
H. Jon Benjamin

Henry Jon Benjamin (s. 23. toukokuuta 1966 Worcester, Massachusetts) on yhdysvaltalainen näyttelijä, koomikko ja ääninäyttelijä. Hänet tunnetaan parhaiten äänenä erilaisissa piirrossarjoissa, kuten Archer, Bob's Burgers, Dr. Katz, Professional Therapist ja Family Guy. == Aiheesta muualla == * Luokka:Yhdysvaltalaiset näyttelijät Luokka:Vuonna 1966 syntyneet Luokka:Elävät henkilöt
Tony Leondis

Anthony "Tony" Leondis (s. 24. maaliskuuta 1972 New York City, New York, Yhdysvallat) on yhdysvaltalainen elokuvaohjaaja, ääninäyttelijä ja elokuvanäyttelijä. Hän on ohjannut muun muassa elokuvat Lilo & Stitch 2 (2005), Emoji-elokuva (2017) ja Igor (2008) sekä lyhytelokuvan Kung Fu Panda: Secrets of the Masters (2011). Leondis käsikirjoitti elokuvan Keisarin uudet kuviot 2. Kronkin uudet kuviot (2005). == Lähteet == Luokka:Yhdysvaltalaiset näyttelijät Luokka:Vuonna 1972 syntyneet Luokka:Elävät henkilöt
Halsten

Halsten (myös Hallsten) Stenkilinpoika (syntynyt n. 1050, kuollut 1070–1084) oli ruotsalainen kuningas, joka hallitsi Ruotsia lyhyen aikaa vuoden 1067 jälkeen, oletettavasti noin vuoteen 1070 asti. Adam Bremeniläinen mainitsee hänet kronikkansa reunahuomautuksissa. Hänet mainitaan myös vanhemmassa Västgötalagenissa (Länsi-Götanmaan laissa), samoin kuin "Wisigothorum Rex Alstanus" -kirjeessä paaville vuodelta 1081. Halsten oli kuningas Stenkilin poika ja kuninkaiden Filip ja Inge nuoremman isä. Halstenin kuolinvuodesta ei ole varmuutta, hän on saattanut kuolla jo 1070 tai vasta 1084. Jälkimmäisessä tapauksessa hän olisi mahdollisesti hallinnut veljensä Inge vanhemman kanssa tämän noustua valtaistuimelle 1079. Västgötalagenin hallitsijaluettelossa hänen sanotaan olleen kohtelias ja iloinen, ja milloin tahansa riita-asia tuotiin hänen ratkaistavakseen, hän tuomitsi oikeudenmukaisesti, ja "tästä syystä huononi Ruotsin valtakunta hänen poismenonsa ja kuolemansa myötä". ==Aiheesta muualla== * Hans Gillingstam: Halsten i Svenskt biografiskt lexikon (1969–1971) Luokka:Ruotsin kuninkaat Luokka:1000-luvulla syntyneet Luokka:Vuonna 1070 kuolleet
Stéphane Moulin

Stéphane Moulin (s. 4. elokuuta 1967 Pariisi) on ranskalainen jalkapallovalmentaja ja entinen keskikenttäpelaaja. ==Ura== Moulin aloitti pelaajauransa SCO Angers’ssa vuonna 1984. Hän edusti Division 2:ssa pelannutta seuraa kuuden kauden ajan ja pelasi 127 sarjaottelua. Kesällä 1990 hän siirtyi LB Châteauroux’n paitaan ja edusti joukkuetta kahden kauden ajan. Moulin lopetti uransa SO Châtelleraudais’ssa vuonna 1997. Valmnennusuransa Moulin aloitti Châtelleraudais’ssa heti pelaajauransa lopettamisen jälkeen vuonna 1997. Moulinin johdolla seura pelasi Ranskan amatööriliiga CFA:ssa ja nousi Moulinin viimeiseksi jääneellä kaudella 2004–2005 Nationaliin. Nousun jälkeen Moulin jätti joukkueen ja siirtyi SCO Angers’n reservijoukkueen päävalmentajaksi. Hän luotsasi joukkuetta kuuden kauden ajan. Kesäkuussa 2011 Moulinista tuli Angers’n ykkösjoukkueen päävalmentaja.Un nouvel entraîneur pour Angers SCO Moulinin debyyttikausi sujui odotuksia heikommin ja aiemmilla kausilla jopa noususta liigaan taistellut Angers notkahti sijalle 11. Luottamus valmentajaan kuitenkin säilyi ja lopulta työ palkittiin kaudella 2014–2015, kun Angers sijoittui sarjassa kolmanneksi ja nousi pääsarjaan 21 vuoden tauon jälkeen. Moulinin johdolla Angers vakiinnutti paikkansa pääsarjaseurana ja sijoittui hänen alaisudessaan parhaimmillaan yhdeksänneksi kaudella 2015–2016. Maaliskuussa 2021 Moulin ilmoitti jättävänsä Angersin kauden jälkeen valmennettuaan seuraa 10 vuoden ajan.Angers SCO: Moulin announces end-of-season departure Kesäkuussa 2021 Moulin allekirjoitti kolmivuotisen sopimuksen SM Caenin kanssa.Caen : Stéphane Moulin nouvel entraîneur (off) Caenin ja Moulinin yhteistyö päättyi kauden 2022/23 jälkeen.Stéphane Moulin, entraîneur de Caen, va quitter le club en fin de saison == Lähteet == == Aiheesta muualla == * Stéphane Moulin Luokka:Ranskalaiset jalkapalloilijat Luokka:Ranskalaiset jalkapallovalmentajat Luokka:Vuonna 1967 syntyneet Luokka:Elävät henkilöt
Hellä Raila

Hellä Ruth Silfvast, kirjailijanimi Hellä Raila (19. kesäkuuta 1902 Elimäki – 1987) oli suomalainen kirjailija ja opettaja.Kymenlaakson kirjailijat Silfvastin vanhemmat olivat tilanomistaja Johan Silfvast ja Maria Laurila, Hän kävi kuusi luokkaa yhteiskoulua ja valmistui kansakoulunopettajaksi vuonna 1923. Silfvast työskenteli sen jälkeen opettajana Kouvolassa 1928–1929, Porvoon maalaiskunnassa 1929–1930, Helsingin maalaiskunnassa Malmilla 1930–1946 ja Helsingissä vuodesta 1946. Hän ilmoitti Kuka kukin on 1954-vuosikirjassa harrastuksenaan olevan rikollisuus kansakouluelämässä. Huhtikuussa 1958 Silfvast sai sakkotuomion pahoinpideltyään oppilaitaan. Kouluhallitus oli jo vuonna 1939 pidättänyt hänet kahdeksi kuukaudeksi virantoimituksesta, ja myöhemmin Silfvastin opettaessa Käpylän kansakoulussa muut opettajat olivat uhanneet erolla, mikäli häntä ei siirretä toiseen kouluun. Hellä Railan vuonna 1929 ilmestyneen romaanin Veren voima tapahtumat sijoittuivat ensimmäisen maailmansodan ja Suomen sisällissodan aikoihin. Tapahtumapaikkana oli Kouvolan kauppala ja sen lähiympäristö. Päähenkilö koulutyttö Anna Holm rakastuu hänen kotiinsa majoitettuun kauniiseen venäläiseen upseeriin kapteeni Popoffiin, karkaa kotoa tämän kanssa Venäjälle Pietariin ja palaa sieltä sairaana ja katuvaisena takaisin kotiinsa Popoffin kaaduttua rintamalla Karpaateilla kaaduttua. Romaanin lopussa Anna kuolee liikutuksesta kauppalan sankarihautajaisissa sen jälkeen kun hänen veljensä Akseli on kaatunut valkoisten puolella sisällissodassa. Romaanikirjallisuutta. Hellä Raila: Veren voima, Aamulehti, 09.11.1929, nro 307, s. 10, Kansalliskirjaston digitaaliset aineistot. Viitattu 09.11.2024 == Teoksia == * Viipyvä virvatuli: nuoren opettajattaren romaani. Otava 1927 * Polttavat askelet: romaani. Otava 1928 * Veren voima: romaani. Otava 1929 * Maan povella: romaani. Otava 1930 * Käärmetyttö. Otava 1932 * Lastennäytelmiä: ohjelmistoa koulujuhliin. Otava 1934 == Lähteet == * === Viitteet === Luokka:Suomalaiset opettajat Luokka:Suomalaiset kirjailijat Luokka:Vuonna 1902 syntyneet Luokka:Vuonna 1987 kuolleet
Evert Merola

Evert Leander Merola (18. huhtikuuta 1902 Lieto – 23. huhtikuuta 1997) oli suomalainen kansakoulunopettaja ja kirjailija.Suomen Kirjailijat 1917–1944, Merola, Evert Leander, sivu 275, toimittaneet Hannu Launonen, Maija Hirvonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 365, Jyväskylä 1981 Merola kävi Jyväskylän seminaarin vuonna 1930. Hän toimi kansakoulunopettajana Hirvensalmella 1930–1932, Vaasassa 1932–1934, Kauhajoella 1934–1936, Pusulassa 1936–1948 ja Suomusjärvellä 1948–1961. Näiden toimien lisäksi Merola esiintyi saarnaajana. Merola kirjoitti sotakokemuksistaan Kansa Taisteli lehteenEvert Merola, Viipurinlahden tilanne oli sekava, Kansa Taisteli, 1986, No 2, sivu 44, julkaistu 1986 ja Liedon kotiseudusta kuten kouluoloistaanEvert Merola, Päiväkirja koulumatkasta, Lieto, Pahkamäen koulu, 1912–1916, Koulutieni 1989, sivut 26–28, toimittanut Kaisu-Leena Piela erilaisissa julkistuksissa. Merolan vanhemmat olivat maanviljelijä Kalle Leander Vainio ja Ida Aleksandra (o.s. Sarkala). Merola oli naimisissa Ida Lempi Jokisen kanssa vuosina 1928–1953 ja Hanni Ida Ester Nummenpään kanssa vuodesta 1953. == Teoksia == * Kutsumuksen käsky : uskonnollinen kehitysromaani. Kirja, Helsinki 1930 * Liedon palovakuutusyhdistys 1870-1970. 1970 * Liedon osuuspankki 1902-1972: osuuskassaliikkeen vaiheita Liedossa 70 vuoden aikana. Liedon osuuspankki, Lieto 1972 == Lähteet == * === Viitteet === Luokka:Suomalaiset kirjailijat Luokka:Suomalaiset opettajat Luokka:Vuonna 1902 syntyneet Luokka:Vuonna 1997 kuolleet
Misääri

Misääri (< 'kurjuus') on jonkin korttipelin muoto, jossa tavallisesta poiketen pyritään välttämään pisteiden tai tikkien saantia. Joissakin peleissä (esimerkiksi lupaus) misääri tarkoittaa pelikierrosta, jossa pienempi kortti voittaa suuremman. == Misääripelejä == * Bismarck * Hertta * Herttamisääri * Kasino * Skat == Lähteet == *
Viljo Heinonen (opettaja)

Viljo Armas Heinonen (18. huhtikuuta 1902 Turku – 4. joulukuuta 1982) oli suomalainen rehtori ja kirjailija.Suomen Kirjailijat 1917–1944, Heinonen, Viljo Armas, sivu 106, toimittaneet Hannu Launonen, Maija Hirvonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 365, Jyväskylä 1981 Heinonen pääsi ylioppilaaksi 1924 Turun lyseosta ja valmistui filosofian maisteriksi Turun yliopistosta 1931. Hän oli Porin yhteislyseossa lehtorina 1932–1969 ja rehtorina 1935–1969. Vuodesta 1969 hän toimi Koulutarvike- ja kirjapainoliike Viljo Heinonen Ky:n toimitusjohtajana. Heinonen osallistui valkoisten puolella Suomen sisällissotaan ja vuoden 1919 Aunuksen retkikuntaan. Hän jäi Aunuksessa venäläisten vangiksi ollessaan tiedusteluretkellä ja oli sotavankeudessa 1919–1921. Heinonen pääsi lopulta Suomeen Saksan kautta. Hän kirjoitti näistä kokemuksistaan kaksi kirjaa Pari vuotta Venäjän punaisten joukossa ja Kaksi vuotta kuolleena : elettyjä seikkailuja. Myöhemmin Viljo Heinonen taisteli mm. Summassa Mannerheimin- linjalla Miljoonabunkkerin alueella. Heinonen jäi reserviin kapteenina. Heinosen vanhemmat olivat kirjapainonjohtaja Werner Heinonen ja Sally Sofia (o.s. Sillgren). Puoliso oli Irma Irene (o.s. Hakanen) vuodesta 1931. == Teoksia == * Pari vuotta Venäjän punaisten joukossa ; eripainos Uudesta Aurasta. Turku 1921 * Kaksi vuotta kuolleena : elettyjä seikkailuja. Kariston nuorisonkirjoja 59. Karisto 1924 * Lukujen 1-1000 neliöt ja neliöjuuret. Omakustanne, Turku 1934 == Lähteet == * * Kirjasampo.fi : Viljo Heinonen === Viitteet === Luokka:Suomalaiset opettajat Luokka:Suomalaiset kirjailijat Luokka:Suomen sisällissodan valkoiset Luokka:Vuonna 1902 syntyneet Luokka:Vuonna 1982 kuolleet
Myyntityö

Myynti on yleensä yrityksen keino tarjota palveluitaan tai tuotteitaan asiakkaille kasvotusten, puhelimessa, sähköpostissa tai etäpalaverissa. Myyntityön kautta yritetään saada asiakas vakuutettua ja ostamaan sitä mitä yrityksellä on tarjolla. Myyntityössä yrityksen edustaja keskustelee asiakkaan kanssa vaihtoehdoista, hyödyistä, ratkaisuista ja mahdollisuuksista, joita yrityksen tuote tai palvelu tarjoaa asiakkaalle. Myynti on yleensä aina kasvotusten tai etäpalaverissa tapahtuvaa kahden tai useamman ihmisen vuorovaikutusta. === Myyntityön termejä === * BtoB tai B2B (eng. Business to business, yritykseltä yrityksille) tarkoittaa sitä, kun yritys myy omia tuotteitaan tai palveluitaan toisille yrityksille. * BtoC tai B2C (eng. Business to consumer, yritykseltä kuluttajalle) tarkoittaa sitä, kun yritys myy kuluttajalle omia tuotteita tai palveluita. * Näiden lisäksi yleisiä termejä ovat esimerkiksi F2F (eng. face-to-face), ristiinmyynti (eng. cross- selling) ja liidit (eng. leads). Kestävä myynti (eng. sustainable sales) on saamassa jalansijaa yhteiskunnallisessa keskustelussa. Kestävästä myynnistä puhuttaessa nostetaan usein esille sen ekologinen vaikutus, mutta termillä voidaan viitata myös kokonaisvaltaisemmin vastuulliseen myyntityöhön ja yrityskulttuuriin. == Liikkuva myyntityö == Liikkuva asiantuntija- tai myyntityö, jossa myyjä matkustaa asiakkaan luo, voi olla sekä psyykkisesti että fyysisesti kuormittavaa. Työterveyslaitoksen tutkimuksen mukaan matkatyötä tekevät ovat kuitenkin melko tyytyväisiä työhönsä. Tyytymättömyyttä aiheuttavat tiedonkulku ja esimiehen ja alainen välinen viestintä. Matkatyö voi heijastua myös perhe-elämään, mistä johtuen ruuhkavuosiaan elävät ovat keskimäärin muita samaa työtä tekeviä tyytymättömämpiä. ==Katso myös== *Myyjä ==Lähteet== Luokka:Liiketalous
Kampfgeschwader 2

Kampfgeschwader 2, lyh. KG2 (”Pommituslentorykmentti 2”) oli Saksan ilmavoimien pommituslentorykmentti toisessa maailmansodassa. Se lensi olemassaolonsa aikana Dornier Do 17-, Dornier Do 217- ja Junkers Ju 188 -koneilla. == Perustaminen == Yksikkö perustettiin toukokuussa 1939 ilmavoimien yksiköitä uudelleennimettäessä KG252:sta, jonka kalustona olivat Dornier Do 17Z:t. Vanhat kolminumeroiset yhtymänumerot korvattiin yksi- ja kaksinumeroisilla. Yhtymät 1-25 kuuluivat perustettuun 1. ilma-armeijaan, Luftflotte 1:een. Rykmentin esikunta sijaitsi Sprottaussa ja molemmat laivueet Liegnitzissä.Smith, Richard J. & Creek, Eddie J. s. 51-52 Yhtymän uudelleennimeämisen jälkeen annettiin 4. heinäkuuta 1939 määräys uusista konetunnuksista. Uusissa nelimerkkisissä tunnuksissa ensimmäiset kaksi identifioivat yhtymän tai erillisen laivueen ja KG 2:n tunnuksena oli U5. Toisen ryhmän ensimmäinen merkki oli koneen tunnus ja jälkimmäinen merkki (kirjain) ilmoitti lentueen tai laivueen esikunnan.Smith, Richard J. & Creek, Eddie J. s. 51 Esimerkiksi U5+KH oli KG 2:n 1. lentueen kone tunnuksella KSmith, Richard J. & Creek, Eddie J. s. 62. == Palvelus == Sodan aikana rykmentti menetti 767 lentokonetta tuhoutuneina ja 158 vaurioituneina. Sen riveissä palvelleista 1 908 sai surmansa tai katosi. Lisäksi 214 jäi sotavangeiksi. == Lähteet == * === Viitteet === Luokka:Luftwaffe (Wehrmacht)
Tin-Hama

Tin-Hama on maalaiskunta ja sen keskuspaikka Gaon alueen Ansongon piirissä Malissa. Se sijaitsee Nigerjoen vasemmanpuoleisella tasangolla noin 55 kilometriä Ansongosta itään. Kunnassa on 10 000 asukasta (vuonna 2009). Tin- Haman kunnan pinta-ala on 2 500 neliökilometriä. Se rajoittuu idässä Ménakan piiriin, etelässä Ansongon piirin Bourran kuntaan ja Nigeriin, lännessä Ansongoon ja Baraan sekä pohjoisessa Talatayeen. Seutu sijaitsee Saharaan ja Sahelin siirtymäalueella. Kuntaan kuuluu 9 paimentolaisryhmää. Asukkaat ovat tuaregeja, songhaikieltä puhuvia dawsahakeja, fulbeja ja arabeja. Vallitseva uskonto on islam. Seudun pääelinkeinot ovat karjanhoito ja maanviljely. Lisäksi harjoitetaan keräilyä, kaupankäyntiä ja käsityöammatteja. Kunnassa on kolme alakoulua, keskikoulu ja koraanikoulu sekä terveysasema. ==Lähteet== Luokka:Ansongon piiri Luokka:Malin kunnat
Tessit

Tessit on maalaiskunta ja sen keskuskylä Gaon alueen Ansongon piirissä Malissa. Se sijaitsee Nigerjoen oikeanpuoleisella tasangolla 65 kilometriä Ansongosta lounaaseen. Kunnassa on 13 600 asukasta (vuonna 2009). Tessitin kunnan pinta-ala on 6 520 neliökilometriä. Se rajoittuu pohjoisessa Ansongon piirin Baran, Ansongon ja Bourran sekä idässä Ouattagounan kuntiin, etelässä Nigeriin ja Burkina Fasoon sekä lännessä Gaon piirin N’Tillitin kuntaan. Seutu kuuluu Sahelin vyöhykkeeseen. Kuntaan kuuluu yksi kylä ja 18 paimentolaisryhmää. Asukkaat ovat tuaregeja, songhaita ja arabeja. Vallitseva uskonto on islam. Tessitin kautta kulkee Lellehoyesta Burkina Fason rajalle johtava reitti. Seudun pääelinkeinot ovat karjanhoito ja maanviljely. Kotieläimiä ovat naudat, kamelit, lampaat, vuohet, aasit ja hevoset. Tärkeimmät viljelykasvit ovat hirssi, durra, lehmänpapu ja riisi. Lisäksi harjoitetaan kalastusta, keräilyä, käsityöammatteja ja kaupankäyntiä. Kunnassa on kolme alkeiskoulua, yläkoulu sekä huonosti varustettu terveyskeskus. ==Lähteet== Luokka:Ansongon piiri Luokka:Malin kunnat
Talataye

Talataye on maalaiskunta ja sen keskuspaikka Gaon alueen Ansongon piirissä Malissa. Se sijaitsee piirin pohjoisosassa 180 kilometriä Ansongosta koilliseen. Kunnassa on 13 900 asukasta (vuonna 2009). Talatayen kunnan pinta- ala on 5 313 neliökilometriä. Se rajoittuu pohjoisessa ja idässä Ménakan piiriin, etelässä Ansongon piirin Tin-Haman ja Baran kuntiin sekä lännessä Gaon piiriin. Seutu kuuluu Saharan ja Sahelin siirtymäalueeseen. Kunta käsittää kymmenen paimentolaisryhmää. Asukkaat ovat songhaikieltä puhuvia dawsahakeja, tuaregeja ja arabeja. Vallitseva uskonto on islam. Seudun pääelinkeino on karjanhoito. Kotieläimiä ovat naudat, lampaat, vuohet, kamelit ja aasit. Lisäksi harjoitetaan maanviljelyä (hirssi, durra, lehmänpapu), käsityöammatteja ja kaupankäyntiä. Kunnassa on kolme alkeiskoulua. Indélimanessa on terveyskeskus ja Talatayessa terveysasema. ==Lähteet== Luokka:Ansongon piiri Luokka:Malin kunnat
Jupiter (yhtye)

Jupiter (tyylitellysti JUPI7ER) on suomalainen rock-yhtye. Jupiter julkaisi debyyttialbuminsa Pakettimatka dimensioon 30. toukokuuta 2012. Yhtyeen keulahahmo "Callisto" on Uniklubi-yhtyeen entinen basisti Teemu Rajamäki. Yhtyeen muut alkuperäisjäsenet olivat Antti Matikainen, Antti Anatomia sekä Paavo Pekkonen. Huhtikuussa 2013 Paavo Pekkonen ("Europa") jätti yhtyeen, tilalle tuli Jaakko Järvensivu ("Mneme"). Järvensivu ehti soittaa yhtyeessä vain vähän aikaa. Hänet paikkasi jo muutamien treenien jälkeen muun muassa Day Eleven -yhtyeessä soittanut kitaristi Matti Lötjönen ("Sinope"). == Julkaisut == * * == Singlet == * Ihmishirviö * Avaruusmies (Rakkauden Planeetta) * Galaksit * Ajan Henki feat. Juju == Musiikkivideot == * Ihmishirviö * Magneettikentät * Avaruusmies (Rakkauden Planeetta) * Galileo * Galaksit * Ajan Henki feat. Juju == Lähteet == == Aiheesta muualla == * JUPI7ERin verkkosivut * JUPI7ERin Facebook-sivut Luokka:Suomalaiset rockyhtyeet
Ouattagouna

Ouattagouna on maalaiskunta ja sen keskuskylä Gaon alueen Ansongon piirissä Malissa. Se sijaitsee Nigerjoen varrella 75 kilometriä Ansongosta kaakkoon. Kunnassa on 30 500 asukasta (vuonna 2009). Ouattagounan kunnan pinta-ala on 4 471 neliökilometriä. Se rajoittuu pohjoisessa Ansongon piirin Bourran ja Tin- Haman kuntiin, idässä Ménakan piiriin, etelässä Nigeriin ja lännessä Tessitin kuntaan. Seutu kuuluu Sahelin vyöhykkeeseen. Nigerjoen vasemmalla rannalla sijaitsee Ansongon–Ménakan eläintensuojelualue. Kuntaan kuuluu viisi kylää ja 16 paimentolaisryhmää. Asukkaat ovat songhaita, tuaregeja ja fulbeja. Vallitseva uskonto on islam. Ouattagounan kautta kulkee Gaosta Nigerin rajalle Labbézangaan johtava maantie. Nigerillä on jokiliikennettä. Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi, durra, hirssi ja lehmänpapu. Kotieläimiä ovat naudat, lampaat, vuohet, kamelit ja aasit. Lisäksi harjoitetaan kalastusta, kaupankäyntiä ja käsityöammatteja. Kunnassa on kymmenen ala- ja kolme yläkoulua sekä kolme keskikoulua, jotka tavoittavat alle puolet ikäluokasta. Ouattagounassa ja Labbézangassa on terveyskeskukset ja Bentiassa terveysasema. Nähtävyyksiin kuuluu Bentiassa sijaitsevat Kukiyan rauniot ja hautausmaat, Boubazan putous ja Labbézangan kosket sekä Karoun virtahevot. Kukiya oli ennen 600-lukua syntyneen Songhaivaltakunnan keskus vuoteen 890 saakka, jolloin sen hallitsijat siirtyivät Gaoon. Labbézangassa on eroosion muovaama ”kivinen rumpu” Baguel Bayel, joka tosin lakkasi soimasta jo 1960-luvulla. Matkailupalveluja seudulla ei ole käytännössä lainkaan. ==Lähteet== Luokka:Ansongon piiri Luokka:Malin kunnat
Kampfgeschwader 6

Kampfgeschwader 6 (KG6) () oli Saksan ilmavoimien pommituslentorykmentti toisessa maailmansodassa. Yksikkö perustettiin virallisesti 1. syyskuuta 1942 Dinardissa Bretagnessa, vaikka jo 11. lokakuuta 1941 Luftflotte 3 määrättiin perustamaan uuden rykmentin esikunta. Se lensi olemassa olonsa aikana Dornier Do 217, Junkers Ju 88 ja Junkers Ju 188 -koneilla. Rykmentti osallistui operaatioihin Britteinsaarille, itärintamalla, Pohjois-Afrikassa, Italiassa ja Normandiassa. Luokka:Luftwaffe (Wehrmacht)
Bourra

Bourra on maalaiskunta Gaon alueen Ansongon piirissä Malissa. Sen pinta-ala on 3 438 neliökilometriä. Kunnassa on 19 200 asukasta (vuonna 2009). Bourran kunta rajoittuu pohjoisessa Ansongon, idässä Tin-Haman, etelässä Ouattagounan ja lännessä Tessitin kuntiin. Seutu kuuluu Sahelin vyöhykkeeseen. Sen läpi virtaa Nigerjoki. Kuntaan kuuluu 8 kylää ja kuusi paimentolaisryhmää. Sen keskuspaikka on Tassigan kylä. Asukkaat ovat songhaita, tuaregeja ja fulbeja. Vallitseva uskonto on islam. Tassigan kautta kulkee Gaosta Nigerin rajalle johtava maantie. Nigerillä on jokiliikennettä. Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi, hirssi ja durra. Kotieläimiä ovat naudat, lampaat, vuohet ja aasit. Lisäksi harjoitetaan kalastusta, kaupankäyntiä ja käsityöammatteja. Kunnassa on kymmenen alakoulua, yksi yläkoulu sekä koraanikoulu. Tassigassa on terveyskeskus. Nähtävyyksiin kuuluu eroosion muovaama Tondithion ”kivinen vene”. ==Lähteet== Luokka:Ansongon piiri Luokka:Malin kunnat
Strömmer

Strömmer on muun muassa seuraavien henkilöiden sukunimi: * Aarno Strömmer (1927–2021), suomalainen ministeri, professori, kaupunginjohtaja ja Suomen Sotaveteraaniliiton puheenjohtaja * Arne O. Strömmer (1887–1977), suomalainen diplomi-insinööri ja kirjailija * Bertel Strömmer (1890–1962), suomalainen arkkitehti * Goony Strömmer (1914–2006), suomalainen arkkitehti ja jazzpianisti * Gunnar Strömmer (s. 1972), ruotsalainen poliitikko ja ministeri * Mia Strömmer (s. 1974), suomalainen moukarinheittäjä * Mikko Strömmer (1896–1948), suomalainen tilastoasiantuntija ja virkamies, kanslianeuvos * Rita Strömmer (s. 1968), suomalainen televisiotoimittaja ja kuvaaja * Tellervo Strömmer (1926–2017), suomalainen tekstiilitaiteilija ja kuvataiteen opettaja * Werner Strömmer (1847–1901), suomalainen juristi ja Uudenkaarlepyyn pormestari.
Bara

Bara on maalaiskunta ja sen keskuskylä Gaon alueen Ansongon piirissä Malissa. Se sijaitsee Nigerjoen varrella noin 30 kilometriä Ansongosta luoteeseen. Kunnassa on 12 400 asukasta (vuonna 2009). Baran kunnan pinta-ala on 938 neliökilometriä. Se rajoittuu idässä Ansongon ja Bourran kuntiin, etelässä Tessitiin sekä lännessä ja pohjoisessa Gaon piiriin. Seutu kuuluu aavikoitumisesta kärsivään Sahelin vyöhykkeeseen. Kuntaan kuuluu kolme kylää ja kolme paimentolaisryhmää. Asukkaat ovat songhaita, tuaregeja ja sorkoja. Baran kautta kulkee Gaon ja Ansongon välinen maantie. Nigerillä on jokiliikennettä. Seudun pääelinkeinot ovat maanviljely ja karjanhoito. Tärkein viljelykasvi on riisi. Kotieläimiä ovat naudat, lampaat, vuohet ja siipikarja. Lisäksi harjoitetaan kalastusta, kaupankäyntiä ja käsityöammatteja. Osa väestöstä hakeutuu ansiotöihin Malin kaupunkeihin tai naapurimaihin. Kunnassa on viisi alkeis- ja yksi yläkoulu sekä kaksi keskikoulua. Barassa on terveyskeskus. ==Lähteet== Luokka:Ansongon piiri Luokka:Malin kunnat
Inkeri Taube

Aino Inkeri Taube (12. tammikuuta 1900 Vehkalahti – 26. huhtikuuta 1967 Hämeenlinna) oli suomalainen opettaja, suomentaja ja kirjailija. Taube toimi Saarijärven yhteiskoulun maantiedon ja luonnonhistorian opettajana vuosina 1924–1931 ja 1949–1955. == Teoksia == * Kanootilla Keski-Suomeen. Tekijä, Jyväskylä 1940. * Tunturimajan tyttö: Palanen Pohjolan yötöntä kesää. Gummerus 1944. * "Kuku" (Selma Rainio) Ambomaan parantaja: Lähetyslääkärin elämyksiä Afrikassa. WSOY 1947. * Satumainen maapallo 1: Amerikka. Piirrokset Lauri Mannisen. Otava 1956. * Jalaspuron perijätär: Kuvaus apteekista. Isojen tyttöjen kirjasto. Otava 1957 * Satumainen maapallo 2: Afrikka. Piirrokset Lauri Mannisen. Otava 1957. * Satumainen maapallo 3: Keski-itä ja Intia. Piirrokset Aaro Loponen. Otava 1957. == Suomennoksia == * Nanny Hammarström: Kevättuulien teiltä. Gummerus 1953. (Alkuteos Vårvindarnas färd.) * Paul Barruel: Lintuja luonnossa. Otava 1957. (Alkuteos Vie et moeurs des oiseaux.) == Lähteet == * Kirjailijamatrikkeli. * Inkeri Taube. Saarijärven kirjailijoita. == Aiheesta muualla == * Inkeri Taube : Veneretki Pohjanmaalta Keski-Suomeen, Suomen Kuvalehti, 04.08.1934, nro 32, s. 16, Kansalliskirjaston digitaaliset aineistot Luokka:Suomalaiset opettajat Luokka:Suomalaiset kirjailijat Luokka:Suomentajat Luokka:Vuonna 1900 syntyneet Luokka:Vuonna 1967 kuolleet
Viktor Häggman

Kaarlo Viktor Häggman (20. helmikuuta 1900 Kokkola – 2. joulukuuta 1989)Malmin hautausmaa, kortteli 1, rivi 23, hauta 226 oli suomalainen näytelmäkirjailija joka käytti nimimerkkiä V. Hallame. Koulutukseltaan hän oli ekonomi, joka työskenteli muun muassa kirjanpitäjänä eri puolilla Suomea. == Näytelmiä == Nimimerkillä V. Hallame: * Todellinen kauppaneuvos : yksinäytöksinen huvinäytelmä. Seuranäytelmiä 423. Karisto 1936 == Lähteet == * === Viitteet === Luokka:Suomalaiset näytelmäkirjailijat Luokka:Vuonna 1900 syntyneet Luokka:Vuonna 1989 kuolleet
Šaiba Arena

Šaiba Arena () on monikäyttöareena Sotšissa Venäjällä. Šaiba tarkoittaa venäjäksi kiekkoa. Areenalla pelattiin vuoden 2014 talviolympialaisten jääkiekko-otteluita ja myös alle 18-vuotiaiden MM-kisat 2013. Paralympialaisissa siellä pelattiin kelkkakiekkoa. Areenan oli Sotšin kisahakemuksen mukaan määrä olla siirrettävä ja kisojen jälkeen siirtyä Stavropolin kaupunkiin kestävän kehityksen periaatteiden mukaisesti, olympialaisten jälkeisten kymmenen vuoden aikana siirtoa ei kuitenkaan ole tehty. Siihen mahtuu 7000 katsojaa. == Lähteet == == Aiheesta muualla == * Sochi2014: Shayba Arena Luokka:Venäjän jäähallit Luokka:Talviolympialaiset 2014 Luokka:Talviparalympialaiset 2014 Luokka:Sotši
Ralph Shove

Ralph Samuel Shove (31. toukokuuta 1889 Ospringe - 2\. helmikuuta 1966 North Kesteven) oli brittiläinen soutaja ja olympiamitalisti. Shove osallistui Antwerpenin olympialaisissa 1920 kahdeksikkoihin, joista hän sai hopeaa. Ralphin veli Herbert oli Yhdistyneen kuningaskunnan armeijassa komentajana molemmissa maailmansodissa ja toinen isoveli Gerald toimi muun muassa taloustieteilijänä. == Lähteet == Luokka:Brittiläiset soutajat Luokka:Brittiläiset olympiamitalistit Luokka:Vuonna 1889 syntyneet Luokka:Vuonna 1966 kuolleet
Benelli M1

Benelli M1 on italialaisen aseyhtiön Benelli Armi SpA:n valmistama inertialukkoinen itselataava haulikko. == Lähteet == Modern Firearms. Benelli M1 === Viitteet === Luokka:Haulikot
Paula Repo

Paula Repo (4. helmikuuta 1900 Utra, Kontiolahti – 17. tammikuuta 1988)Repo, Paula, Sortavalan Seminaari 1880–1940: muistojulkaisu, sivu 565, toimittanut Iivo Härkönen, K.H. Pankakoski ja Väinö Seppä, 1940, Valistus HelsinkiPaula Repo, Helsingin ortodoksinen hautausmaa, Helsinki, kortteli 27, rivi 4, paikka 5, viitattu 2.2.2023 oli suomalainen kirjailija.Suomen Kirjailijat 1945–1980, Repo, Paula, sivu 556, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Repo tuli ylioppilaaksi 1918. Hän sai hospitanttitodistuksen Sortavalan seminaarista 1921. Repo toimi opettajana Värtsilän kansakoulussa yhden lukukauden vuonna 1919 ja Värtsilän yhteiskoulussa vuosina 1921–1924. Repo opiskeli Helsingin Yliopistossa ja teki opintomatkoja Saksaan 1923 ja 1935, Italiaan 1923 ja Tanskaan 1925. Kirjailija Jaakko Yli-Juonikas tarkastelee artikkelissaan Revon vuonna 1945 julkaisemaa eläinfaabelikokoelmaa "Lapsi ja Satakieli" tekijän elämäkertatietoja vasten, jotka on tallennettu psykoterapeutti Allan Johanssonin teokseenAllan Johansson, Skitsofrenia: sairaus vai elämänmuoto?, WSOY, Juva 1987 "Skitsofrenia: sairaus vai elämänmuoto?". Repo päätyi Johanssonin yksityisvastaanotolle vuonna 1955. Tuolloin hän oli sairastanut skitsofreniaa jo yli neljännesvuosisadan. Johanssonin mukaan Repo luovutti hänelle 107 kirjoittamaansa runoa käsittävän käsikirjoituksen 10–15 vuoden ajalta vuonna 1980, joita ei lopulta kustannettu tekijän korkean iän vuoksi. Revon vanhemmat olivat nimismies Wladimir Repo ja opettaja Anni Riitta (o.s. Muttonen). == Teoksia == * Lapsi ja satakieli : eläinsatuja; kuvittanut Heli Ojanperä. Kustannusosakeyhtiö Aura, Turku 1945 == Lähteet == * === Viitteet === Luokka:Suomalaiset lasten- ja nuortenkirjailijat Luokka:Vuonna 1900 syntyneet Luokka:Vuonna 1988 kuolleet
Alex Wrubleski

Alexandra "Alex" Wrubleski (s. 31. toukokuuta 1984 Regina) on kanadalainen maantiepyöräilijä. Wrubleski voitti vuonna 2006 maansa mestaruuden sekä maantie- että aika-ajossa ja sijoittui toiseksi Tour de Toona -kilpailussa Yhdysvalloissa. Hän oli kärkikolmikossa seuraavina vuosina muutamissa muissakin etappikilpailuissa ja voitti Redlands Bicycle Classic -kisan 2008. Wrubleski kilpaili samalla kaudella Pekingin olympialaisissa, joissa hän oli maantieajon 50. ja aika-ajon 24. Hän sai Kanadan-mestaruuden maantieajossa 2008 ja oli lajissa MM-kilpailujen yhdeksäs sekä 2007 että 2008. Wrubleski ajoi vuonna 2009 saksalaisessa Team Columbian naisten joukkueessa, mutta meni jo seuraavaksi kaudeksi amerikkalaiseen Webcor Builders Women's Cycling Teamiin. == Lähteet == Luokka:Kanadalaiset maantiepyöräilijät Luokka:Vuonna 1984 syntyneet Luokka:Elävät henkilöt
Kaksi aurinkoa

Kaksi aurinkoa on Kauko Röyhkän viides kaunokirjallinen teos. Liken julkaisema kirja ilmestyi vuonna 1996 ja oli samana vuonna myös Finlandia-ehdokas. Jatkosodan aikaan sijoittuvaa teosta pidetään yleisesti Röyhkän kirjallisena läpimurtona.Like Kustannus, Kaksi aurinkoa -esittely. Tutkijat toteavat Röyhkän sotakuvauksen olevan isänmaallisesta paatoksesta vapaan. Sota näyttäytyy lähinnä illuusiottomana ja groteskina tilana, joka nostaa pintaan ihmisen perusvaistot ja eläimellisyyden, muun muassa seksuaalisuuden ja julmuuden. Tässä mielessä kuvaus muistuttaakin paljon Röyhkän edeltävän teoksen, liki kymmenen vuotta aiemmin julkaistun, Magneetin sotakuvausta. Vuonna 2001 Atro Kahiluoto ohjasi kirjaan pohjautuvan näytelmän Q-teatteriin.Q-teatteri, Kaksi aurinkoa -näytelmä. ==Lähteet== == Aiheesta muualla == * Teoksen esittely Oulun kaupunginkirjaston sivuilla * Teoksen esittely Kirjasammon sivuilla Luokka:Kauko Röyhkän kirjat Luokka:Vuoden 1996 kirjat
Ute Steppin

Ute Steppin (s. 31. toukokuuta 1965 Crivitz) on Itä-Saksaa ja Saksaa edustanut entinen lentopalloilija. Hän pelasi seuratasolla Schweriner SC:ssä. Steppin osallistui muun muassa vuosien 1988 ja 1996 olympialaisiin, ja 426 maaottelullaan hän on Saksan naismaajoukkueiden listan toisella sijalla ottelumäärässä. == Lähteet == Luokka:Itäsaksalaiset lentopalloilijat Luokka:Saksalaiset lentopalloilijat Luokka:Vuonna 1965 syntyneet Luokka:Elävät henkilöt
Lasos

Lasos Hermionelainen (, ; 500-luku eaa.) oli antiikin kreikkalainen lyyrinen runoilija, joka oli kotoisin Hermionesta, Argoliista. Hänen tiedetään toimineen Ateenassa tyranni Peisistratoksen suvun hallitessa. Lasos oli Pindaroksen opettaja musiikissa ja runoudessa, ja Simonideen kilpailija. Pseudo-Plutarkhoksen teoksen De musica mukaan Lasos kehitti dithyrambirunoutta, ja hänen nimiinsä on usein laitettu myös sen keksiminen.Pseudo-Plutarkhos: De musica XXIX. Lasoksen dithyrambit esittelivät muutoksia sekä musiikkiin, rytmiin että teemoihin: ne olivat kuorolauluja, joita säestivät useat huilut; samalla dithyrambeista tuli mimeettisempiä, eivätkä niiden aiheet rajoittuneet enää pelkästään Dionysoksen seikkailuihin. Lasoksen äärimmilleen viety hienostuneisuus näkyy muun muassa siinä, että hän vältti sigman (s-äänteen) käyttöä runoissaan sen suhisevan äänen vuoksi. Eräästä tällaisesta runosta, hymnistä Hermionen Demeterille, on säilynyt muutamia säkeitä Athenaioksen kautta.Athenaios: Deipnosofistai XIV.624. Lasos kirjoitti myös ensimmäisen teoreettisen tutkielman musiikista. Herodotoksen mukaan Lasos paljasti Onomakritoksen tekemät Musaioksen oraakkelinlausumien väärennökset.Herodotos: Historiateos 7.6.3-5. Diogenes Laertioksen mukaan Hermippos luki Lasoksen Kreikan seitsemän viisaan joukkoon, yhtenä seitsemästätoista ehdokkaasta.Diogenes Laertios: Merkittävien filosofien elämät ja opit I.41-42. == Lähteet== == Kirjallisuutta == * Luokka:Antiikin kreikkalaiset lyyriset runoilijat
Pi Berg

Ida Maria (Pia) Berg-Myklebust, kirjailijanimi Pi Berg (13. heinäkuuta 1900 Helsinki – 10. elokuuta 1979 Oslo) oli suomalainen ruotsin kielellä kirjoittanut runoilija. Ida Maria Berg syntyi Helsingissä, mutta asui lapsuudessaan Sortavalan maaseurakunnan alueella. Hänen vanhempansa olivat kenraali Karl Emil Berg ja Elsa (o.s. Nyberg). Berg avioitui oikeustieteiden kandidaatin Kjeld Johan Myklebustin (1902–1965) kanssa vuonna 1929 Helsingissä.Meddelanden från pastorskanslierna, Hufvudstadsbladet, 1929, No 225, sivu 12, julkaistu 22.8.1929 Aviopari muutti myöhemmin Norjaan Osloon, jossa Kjeld Myklebust toimi Unge Høyre nuorisojärjestön yleissihteerinä ja Høyre puolueen edustajana.Hufvudstadsbladet, 1938, No 306, sivu 2, julkaistu 12.11.1938 == Teoksia == * Kantat vid Grankulla samskolas tioårsfest den 25 maj 1917. Grankulla samskola, Helsingfors 1917 * Snöfall. Söderström, Helsingfors 1925 * Längtan : dikter. Söderström, Helsingfors 1927 == Lähteet == * * Kirjasampo.fi : Pi Berg === Viitteet === Luokka:Suomenruotsalaiset kirjailijat Luokka:Vuonna 1900 syntyneet Luokka:Vuonna 1979 kuolleet
Fenatsepaami

Fenatsepaami on bentsodiatsepiini, joka kehitettiin Venäjällä, missä sitä nykyisin valmistetaan joidenkin IVY-maiden lisäksi. Fenatsepaamia käytetään neurologisiin häiriöihin, epilepsiaan, alkoholista vieroitukseen ja unettomuuteen. Sitä voidaan myös käyttää leikkauksen esilääkityksenä, koska se lisää nukutuslääkkeiden tehoa ja vähentää ahdistusta. 2010-luvulla fenatsepaamista on kehittynyt eräänlainen viihdekäyttöhuume, sen väärinkäyttöä on raportoitu esimerkiksi Britanniassa, Suomessa, Ruotsissa, ja Yhdysvalloissa. Fenatsepaamin tavallinen annostus on 0,5 mg 2–3 kertaa päivässä. Maksimiannostus on 10 mg; ja 1 mg fenatsepaamia vastaa kymmentä milligrammaa diatsepaamia. Fenatsepaami on Suomessa luokiteltu huumausaineeksi heinäkuussa 2014.http://www.finlex.fi/fi/laki/alkup/2014/20140589 == Katso myös == *Flubromatsepaami == Lähteet == Luokka:Bentsodiatsepiinit Luokka:Unilääkkeet Luokka:Organohalidit Luokka:Halogeeniyhdisteet
Kloratsepaatti

Kloratsepaatti on bentsodiatsepiinijohdannainen rauhoittava lääke. Sillä on ahdistusta poistava, lihaksia relaksoiva, sedatiivinen ja unettava vaikutus. ==Käyttö== Kloratsepaatti on nordiatsepaamin aihiolääke. Kloratsepaattia voidaan käyttää sekä rauhoittavana lääkkeenä, että alkoholin vieroitusoireisiin ja epilepsiaan. Kloratsepaattia myydään tuotenimillä Tranxene ja Novo-Klopate, ja sen tavallinen aloitusannos on 15–60 mg päivässä, jaettuna neljään annokseen päivässä. ===Annostus=== Tavallinen annostus on 90–120 mg päivässä, alkoholin vieroitusoireita hoidettaessa. Yhdysvalloissa ja Kanadassa kloratsepaattia saa 3,75 mg, 7,5 mg ja 15 mg tabletteina tai kapseleina. Euroopassa tabletit ovat 5 mg, 10 mg, 20 mg tai 50 mg.Tranxene prescribing information in the Netherlands (Dutch language); accessed 2007-03-08. Kloratsepaatti on "klassinen bentsodiatsepiini". Muita klassisia bentsodiatsepiineja ovat diatsepaami, oksatsepaami, loratsepaami, nitratsepaami, bromatsepaami ja fluratsepaami. Kloratsepaatti on pitkävaikutteinen bentsodiatsepiini, sen puoliintumisaika veriplasmassa on 48 tuntia. Kloratsepaatti vapautuu hitaasti elimistöön: tämän vuoksi sen pitoisuus veriplasmassa on tasainen, joka voi olla hyödyllinen ominaisuus epileptikoille, tai henkilöille jotka saattavat unohtaa ottaa lääkettä ja saavat voimakkaita kramppeja lääkkeen pitoisuuden laskiessa veressä.http://onlinelibrary.wiley.com/doi/10.1111/j.1600-0404.2008.01004.x/pdf ==Lähteet== Luokka:Bentsodiatsepiinit Luokka:Unilääkkeet
Kalatalous

Kalatalous tarkoittaa valtion talouden osaa, joka on tienattu kalan pyydystämisellä. Kalatalousalan toimintasektorit ovat ammattikalastus, kalanviljely, kalanjalostus, kalatuotteiden markkinointi ja myynti sekä kalastusmatkailu. Myös kalataloustutkimus, sekä -neuvonta, kuin myös kalavesien hoito, luetaan kalatalouteen, sillä ne tukevat ja tiedottavat kalatalouden piirissä olevaa yritystoimintaa.Ammattinetti - kalatalousala Kalatalousala käyttää hyväksi luonnonvesistöjen ja rakennettujen vesialueiden tuotantomahdollisuuksia ja pyrkii nykyään enemmän samalla huolehtimaan vesistöjen kunnosta, vesieliöiden säilymisestä sekä luonnon monimuotoisuudesta.TET-tori - kalatalous Suomen kalatalous työllistaa noin 2 400 työvuoden edestä. Kaikki työ ei kuitenkaan ole päätoimista, koska runsas osa kalatalouden työstä on kausiluonteista, sekä sivutoimista. Näistä työvuosista vesiviljely työllistää noin 350, kalanjalostus noin 700, tukkukauppa 450 ja vähittäiskauppa noin 600 henkilötyövuoden edestä. Rekisteröityneitä ammattikalastajia Suomessa on noin 2 700.Ammattinetti - kalatalousala == Lähteet == == Aiheesta muualla == * *Suomen kalatalous * Luokka:Seulonnan keskeiset artikkelit
Birgit Gyllenbögel

Birgit Emilie Gyllenbögel, o. s. Norrmén (5. elokuuta 1900 Nikkilän kartano, Hattula – 1989 Helsinki) oli suomalainen ruotsin kielellä kirjoittanut kirjailija ja kääntäjä. Gyllenbögelin vanhemmat olivat kaupungininsinööri Oskar Herman Norrmén (1860–1907) ja Eva Viktoria Molander (1868–1938). Hänen vanhempi veljensä oli pankinjohtaja Pehr Norrmén. Birgit Gyllenbögel oli naimisissa Albert Gyllenbögelin ja Yrjö Somersalon kanssa. == Teoksia == * Blindbock : romaani. Söderström, Helsingfors 1931 == Ruotsinnoksia == * Sax Rohmer : Si-Fan mysterierna : en ny fas i Doktor Fu-Manchus verksamhet ; övers. från engelskan av Birgit Gyllenbögel. Söderström, Åbo 1924 == Lähteet == * * Geni.com : Birgit Emelie Norrmén Luokka:Suomenruotsalaiset kirjailijat Luokka:Vuonna 1900 syntyneet Luokka:Vuonna 1989 kuolleet
Amazoninajahuaskaliaani

Amazoninajahuaskaliaani (Banisteriopsis caapi), tunnetaan myös nimillä Ayahuasca, Caapi tai Yagé, on eteläamerikkalainen, Amazonin sademetsässä kasvava liaani, joka kuuluu akerolakasvien heimoon. Sitä käytetään ayahuascan valmistukseen sen sisältämien harmala-alkaloidien vuoksi. Harmala-alkaloideja ovat harmiini, harmaliini ja tetrahydroharmaliini. Alkaloideja esiintyy kasvin kaikissa osissa.Ayahuasca: alkaloids, plants & analogs Amazoninajahuaskaliaania kutsutaan myös sielunliaaniksi (ayahuasca = sielun liaani). == Katso myös == * pilviharmikki == Lähteet == == Aiheesta muualla == * ITIS: Banisteriopsis caapi * United States Department of Agriculture (USDA): Banisteriopsis caapi * J. C. Callaway: Various Alkaloid Profiles in Decoctions of Banisteriopsis caapi, Journal of Psychoactive Drugs, Jun 2005 (pdf) * Dr. Duke's Phytochemical and Ethnobotanical Databases: Banisteriopsis caapi Luokka:Akerolakasvit Luokka:Psykedeelit Luokka:Lääkekasvit
Mikko Laiho

Mikko Laiho on suomalainen kitaristi/laulaja, joka soittaa yhtyeessä The Mama King. Mikko Laiho soitti myös aikoinaan 1980-luvun teinibändissään Venus Flytrapissa Kie von Hertzenin, Kalle Chydeniuksen ja Mikko von Hertzenin kanssa. Kie von Herzen ja Kalle Chydenius soittavat yhä Mikko Laihon kanssa samassa yhtyeessä, The Mama Kingissä. Luokka:Suomalaiset rocklaulajat Luokka:Suomalaiset kitaristit Luokka:Syntymävuosi puuttuu Luokka:Elävät henkilöt
Botany Swarm

Botany Swarm on New Zealand Ice Hockey Leaguessa pelaava joukkue. Botany Swarm on voittanut historiansa aikana neljä Uuden-Seelannin mestaruutta. Luokka:Uuden-Seelannin jääkiekko